Krikščioniškasis fundamentalizmas
Krikščioniškasis fundamentalizmas – XX a. JAV atsiradęs protestantiškas judėjimas, griežčiau interpretuojantis Šventąjį Raštą. Jis kilo kaip reakcija į liberalią teologiją. Judėjimo pavadinimas kilęs nuo 1910–1915 m. parašytos knygos „The Fundamentals: A Testimony To The Truth“ („Pagrindai: tiesos liudijimas“). Jų doktrina sutrumpintai gali būti pateikta kaip „penki pagrindai“ (angl. Five Fundamentals): Šventojo Rašto įkvėpimas ir neklaidingumas. Jėzaus Kristaus dieviškumas (įskaitant gimimą iš mergelės). Pakeičiamasis atpirkimas jo mirtimi. Tikras jo prisikėlimas iš numirusiųjų. Tikras jo grįžimas (arba tikri jo stebuklai).